Diari Oficial de la Generalitat Valenciana


Sumari del DOGV 4148, del 14-12-2001 (2001/11185)

RESOLUCIÓ de 13 de novembre de 2001, de la Direcció General de Pesca i Comercialització Agrària, per la qual s'autoritza a Centro de Investigaciones Marinas Delta del Vinalopó SA, la instal·lació d'un establiment de granja marina al terme municipal de Guardamar del Segura (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/11626


Data del document
:   13-11-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Guardamar del Segura
    * empresa privada
    * piscicultura

RESOLUCIÓ de 13 de novembre de 2001, de la Direcció General de Pesca i Comercialització Agrària, per la qual s'autoritza a Centro de Investigaciones Marinas Delta del Vinalopó SA, la instal·lació d'un establiment de granja marina al terme municipal de Guardamar del Segura (Alacant). [2001/11146]
  
Vist l'expedient instruït a instància del senyor José Vicente Pastor Ramírez en representació de Centro de Investigaciones Marinas Delta del Vinalopó SA, sobre sol·licitud d'autorització administrativa per a la instal·lació d'un establiment de granja marina en terrenys de domini públic marítim terrestre davant el terme municipal de Guardamar del Segura (Alacant), d'acord amb la Resolució de 2 d'octubre de 2001, del Ministeri de Medi Ambient, de concessió d'ocupació de domini públic, la Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina en terrenys de domini públic marítim terrestre amb una concessió de 119.956 metres quadrats de superfície de fons marins davant el terme municipal de Guardamar del Segura (Alacant), definits per un quadrilàter amb les coordenades següents:
  
A: 38º07,532'N 00º35,899'W
  
B: 38º07,532'N 00º35,701'W
  
C: 38º07,308'N 00º35,701'W
  
D: 38º07,308'N 00º35,899'W
  
i d'acord amb les condicions i prescripcions que s'esmenten en l'informe de 20 de març de 2001, acceptat per l'interessat el 30 d'abril de 2001.
  
Segon
  
L'establiment comprendrà la instal·lació de 12 gàbies flotants de 16 metres de diàmetre, amb una ocupació de 119.956 metres quadrats. El disseny de les gàbies, així com el sistema d'ancoratge, serà segons l'especificat en el projecte visat núm. GN-9/99, amb data 22 de febrer de 1999, i l'annex de correcció de superfície visat el 23 d'octubre de 2000 amb el núm. GN-156/00, així com el projecte d'abalisament perimetral visat el 22 de febrer de 1999 amb el núm. GN-10/99. Caldrà informar sobre qualsevol variació que es donarà al projecte durant la realització inicial o modificacions futures a la Conselleria d'Agricultura, Pesca i Alimentació, a fi d'aconseguir-ne l'autorització corresponent.
  
Tercer
  
En l'establiment piscícola, del tipus granja marina, segons el que s'estableix en l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu de les espècies següents: daurada (Sparus sp.) i llobarro (Dicentrarchus labrax).La capacitat màxima de producció serà de 241 tones de daurada i llobarro.
  
Quart
  
Es compliran les condicions i prescripcions de les resolucions següents:
  
- Resolució de declaració d'impacte ambiental, de la Conselleria de Medi Ambient, de 22 de febrer de 2000.
  
- Resolució de concessió d'ocupació de domini públic marítim terrestre, del Ministeri de Medi Ambient, de 2 d'octubre de 2001.
  
Cinqué
  
Aquesta autorització tindrà vigència mentre no es produïsca la paralització de l'activitat sense causa justificada segons el parer dels serveis tècnics de la Conselleria d'Agricultura Pesca i Alimentació, o l'extinció de les autoritzacions emeses per les resolucions citades en l'apartat quart d'aquesta resolució.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació
  
Seté
  
L'inici i l'acabament de les obres es comunicarà als serveis territorials de la Conselleria d'Agricultura, Pesca i Alimentació, i per iniciar l'explotació caldrà la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres a realitzar, així com el funcionament de l'establiment, i el titular queda obligat a franquejar-hi l'entrada dels inspectors i tècnics corresponents.
  
Nové
  
L'incompliment de les normes ací establides se sancionaran administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
L'empresa Centro de Investigaciones Marinas Delta del Vinalopó SA queda registrada amb el número 024 d'establiments de cultius marins, d'acord amb el que s'estableix en l'article 55 de la Llei 9/1998, de 15 de desembre, de la Generalitat Valenciana.
  
Onze
  
Aquest establiment quedarà afectat a allò que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat
  
c) Les ajudes publiques concedides a l'establiment amb indicació de la seua finalitat
  
d) Els canvis de domicili o raó social i del número d'identificació social.
  
Aquesta resolució no posa fi a la via administrativa i contra ella podrà interposar-se un recurs d'alçada davant la consellera d'Agricultura, Pesca i Alimentació en el termini d'un mes comptador des de l'endemà de la notificació de la present resolució, de conformitat amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.